# Larry Siegel

Lawrence Harvey "Larry" Siegel (New York, 29 a viz Here 1925 – Santa Monica, 20 a viz Eost 2019) a oa ur skrivagner komediennoù hag ur flemmganer stadunanat a skrivas evit ar c'hoariva, kelaouennoù hag ar skinwel.
Seizh gwech e voe diuzet gant an Emmy Awards, a c'hounezas teir gwech a-drugarez d'e labour en abadenn skinwel The Carol Burnett Show. Unan eus skridaozerien bennañ ar gelaouenn Mad Magazine eo bet e-pad 33 bloaz, arbennigour ma oa war ar goapaat filmoù ; ur flemmganer er gelaouenn Playboy e voe ivez.
Tri istor berr skiant-faltazi skrivet gantañ a voe embannet er bloavezhioù 1950.

## Buhez

E 1925 e voe ganet Larry Siegel e New York. Oadet a 18 vloaz e oa e 1943 pa voe embannet er gazetenn The Washington Post e varzhoneg Oh Dear What Can Sinatra Be?, un drevezadur eus ar rimadell hengounel Oh Dear What Can the Matter Be? evit ober goap eus Frank Sinatra hag e fanezed.
Er bloaz-se end-eeun e voe galvet gant an US Army ; goude e stummadur e Georgia e 1944 ec'h emezelas en 10vet Mountain Division a voe kaset da Napoli, en Italia, evit un emgann e miz Genver 1945. Ur fuzuilhour e voe L. H. Siegel, un haroz enoret gant 6 medalenn hag ur Purple Heart.
Goude an Eil Brezel-bed ec'h eas d'ar skol-veur University of Illinois. E-kerzh e studi ec'h aozas skridoù fentus evit kelaouenn ar skol, kent bezañ he fennskridaozer. Echu e studi gantañ e tistroas davet e familh e New York er bloaz 1950. Pemp bloaz diwezhatoc'h e priedas Helen Hartman, a laboure en Aozadur ar Broadoù Unanet. D'ar mare-se ivez e voe embannet e istorioù skiant-faltazi.
E dibenn ar bloavezhioù 1950 e krogas da skrivañ pennadoù fentus evit ar c'helaouennoù Humbug, Mad Magazine ha Playboy. Tremen 300 pennad a skrivas evit Mad Magazine, a-hed tremen 150 niverenn, en o zouez ur 80 flemmskrid bennak a-zivout filmoù hag abadennoù skinwel hag un toullad kanaouennoù droch hag a dreveze kanaouennoù brudet, ar pezh a vroc'has ar c'hanaozer hollvrudet Irving Berlin ; prosez a voe e 1961, a voe kollet e 1963. Da heul ar prosez e voe embannet e 1964 lezennoù gwirioù-eilañ hag a dalvez hiziv c'hoazh.
E 1965, diwar atiz ar sonaozourez, senariourez ha skrivagnerez Mary Rodgers (1931-2014) ha hini rener Mad, e labouras L. H. Siegel gant Stan Hart (1928-2017), ur skridaozer all eus skipailh ar gelaouenn (The usual gang of idiots), evit The Mad Show, ur gomedienn war gan awenet gant fent Mad Magazine a voe c'hoariet 871 gwech adalek an 9 a viz Genver 1966 betek an 10 a viz Gwengolo 1967 ha brudet er bed a-bezh.
A-c'houde ar berzh bras-se e tilojas an tiegezhioù Hart ha Siegel e 1968 da Los Angeles, ma skrivjont a-gevret evit ar skinwel. Adalek 1970 e skrivas Larry Siegel evit an abadenn Rowan & Martin's Laugh-In, a badas betek 1973. Diwezhatoc'h e tistroas da genlabourat gant Stan Hart evit The Carol Burnett Show a-hed tri bloaz betek 1974, kent distreiñ e 1977 ha gounit un trede Emmy Award.
Goude labouret evit meur a abadenn er bloavezhioù 1980 ec'h eas L. H. Siegel da gelenn ar sevel komediennoù en UCLA e-kerzh ar bloavezhioù 1990 hag e savas bruderezh.
Betek an oad a 87 vloaz e labouras Larry Siegel, kent bezañ taget gant kleñved Parkinson. D'an 20 a viz Eost 2019 e varvas, oadet a 93 vloaz.

## Oberennoù
### Skiant-faltazi

* 1950 : Another Chance for Casey, istor berr er gelaouenn The Magazine of Fantasy and Science Fiction, miz Kerzu 1950.
* 1954 : Dead-Eye Daniel, istor berr e The Magazine of Fantasy and Science Fiction, miz Du 1950.
* 1960 : How Not to Write a Best Seller, en torkad The Bedside Playboy. Chicago : Playboy Press, 1963.

## Liammoù diavaez

* (en) 'Larry Siegel – RIP'. Kavet : 27/02/2023.
* (en) 'Lambiek Comiclopedia'. Kavet : 27/02/2023.

## Notennoù

* ↑ (en) 'Emmy Awards'. Kavet : 27/02/2023.
* 1 2 (en) 'Mad Magazine Contributors'. Kavet : 27/02/2023.
* ↑ Koshañ medalenn SUA eo ar Purple Heart ("Kalon Vouk") ; gwelit 'U.S. DepartmentofDefense'. Kavet : 27/02/2023.
* ↑ (en) 'Irving Berlin et al. v. E.C. Publications, Inc.'. Kavet : 27/02/2023.
* ↑ (en) 'Internet Off-Broadway Database'. Kavet : 27/02/2023.
* ↑ (en) 'Internet Movie Database'. Kavet : 27/02/2023.
* ↑ Embannet e galleg dindan an talbenn Les joies de la télévision en dastumad La grande anthologie de la science-fiction, levrenn Histoires de demain. Paris : Le Livre de Poche, 2000 (ISBN 978-2-253-00749-4)
* ♦ Skrivagnerien ha ♣ Skrivagnerezed
* ♦ Robert Abernathy ♦ Forrest J Ackerman ♦ George S. Albee ♦ Brian W. Aldiss ♦ Steve Allen ♣ Karen Anderson ♦ Poul Anderson ♦ Jean-Pierre Andrevon ♦ Georges-Jean Arnaud ♦ Isaac Asimov ♦ Mathieu Bablet ♦ James G. Ballard ♦ Iain Banks ♣ Elia Barceló ♦ René Barjavel ♦ Charles Beaumont ♦ Greg Bear ♦ Stephen V. Benét ♦ Gregory Benford ♦ Cyrano de Bergerac ♦ Alfred Bester ♦ Jerome Bixby ♦ Algernon Blackwood ♦ James Blish ♦ Robert Bloch ♦ Damien Broderick ♦ Pierre Bordage ♦ Pierre Boulle ♦ Anthony Boucher ♦ Ray Bradbury ♦ Bill Brown ♦ Fredric Brown ♦ John Brunner ♦ Serge Brussolo ♣ Doris P. Buck ♦ Algis Budrys ♦ Anthony Burgess ♦ Ernest Callenbach ♦ A. Bertram Chandler ♣ Elizabeth Chater ♣ Daína Chaviano ♦ John Christopher ♦ John Anthony Ciardi ♦ Arthur C. Clarke ♦ Robert M. Coates ♦ Theodore R. Cogswell ♦ Michael G. Coney ♦ Alfred Coppel ♦ Michael Crichton ♦ Philippe Curval ♦ Alain Damasio ♦ Jack Dann ♦ Basil Davenport ♣ Françoise d'Eaubonne ♦ Jan De Fast ♦ Lester Del Rey ♦ Samuel R. Delany ♦ Michel Demuth ♦ Philip K. Dick ♦ Thomas M. Disch ♦ Graham Door ♦ Dave Dryfoos ♣ Catherine Dufour ♦ David Duncan ♦ Harlan Ellison ♦ E. C. Eliott ♦ Michael Ende ♦ Walter Ernsting ♦ Philip José Farmer ♦ Konrad Fiałkowski ♦ Jack Finney ♦ Charles L. Fontenay ♦ Alan Dean Foster ♦ Horace B. Fyfe ♦ Daniel F. Galouye ♦ Raymond Z. Gallun ♣ Angélica Gorodischer ♦ Christian Grenier ♣ Ann W. Griffith ♦ Michel Grimaud ♦ James E. Gunn ♦ Edmond Hamilton ♦ Charles Harness ♦ Harry Harrison ♦ M. John Harrison ♦ Robert A. Heinlein ♦ Frank Herbert ♦ Richard Hill ♦ Robert Ervin Howard ♦ Lafayette R. Hubbard ♦ Jean-Pierre Hubert ♣ Edna M. Hull ♦ Aldous Huxley ♦ Michel Jeury ♦ Norman Kagan ♦ Gerald Kersh ♦ Daniel Keyes ♦ Stephen King ♦ Gérard Klein ♦ Damon Knight ♦ Cyril M. Kornbluth ♦ Walter Kubilius ♦ Henry Kuttner ♦ R. A. Lafferty ♦ Kurd Lasswitz ♦ Jean Le Clerc de la Herverie ♣ Ursula K. Le Guin ♦ Fritz Leiber, Jr. ♦ Murray Leinster ♦ Stanislaw Lem ♣ Doris Lessing ♦ Jean-Marc Ligny ♦ Cixin Liu ♦ Brian Lumley ♣ Katherine MacLean ♦ Ken MacLeod ♦ Donald Malcolm ♦ Phillip Mann ♦ Richard Matheson ♣ Anne McCaffrey ♦ Jack McDevitt ♦ J. T. McIntosh ♣ Vonda Neel McIntyre ♣ Judith Merrill ♦ Abraham Merritt ♦ Lion Miller ♦ Ron Miller ♦ Walter M. Miller, Jr. ♣ Catherine L. Moore ♦ Ward Moore ♦ G. A. Morris ♦ Alan Nelson ♦ Homer Nearing ♦ J. B. Morton ♦ Alan E. Nourse ♦ Andrew J. Offutt ♦ Chad Oliver ♦ George Orwell ♦ Pierre Pelot ♦ Peter Phillips ♦ Daniel Piret ♦ Frederik Pohl ♦ Arthur Porges ♦ Terry Pratchett ♦ Tom Purdom ♦ Maurice Renard ♦ Mack Reynolds ♦ Kim Stanley Robinson ♦ Keith Roberts ♣ Joanna Russ ♦ Eric F. Russell ♦ Emilio Salgari ♣ Pamela Sargent ♦ Robert Sheckley ♦ Karl-Herbert Scheer ♦ Steven Schrader ♣ Idris Seabright ♦ Arthur Sellings] ♣ Mary Shelley ♦ Larry Siegel ♦ Robert Silverberg ♦ Clifford D. Simak ♦ Bernard Simonay ♦ Dan Simmons ♦ Curt Siodmak ♦ Clark Ashton Smith ♦ Cordwainer Smith ♣ Evelyn E. Smith ♦ Jerry Sohl ♦ Norman Spinrad ♦ L. Sprague de Camp ♣ Margaret St. Clair ♦ Bruce Sterling ♦ Theodore Sturgeon ♦ William F. Temple ♦ William Tenn ♣ Sheri S. Tepper ♣ James Tiptree, Jr. ♦ A. E. van Vogt ♦ Jack Vance ♦ John Varley ♦ Jules Verne ♦ Vernor Vinge ♦ Vladimir Volkoff ♦ Kurt Vonnegut, Jr. ♦ Daniel Walther ♦ Ian Watson ♦ Stanley G. Weinbaum ♦ Andrew Weiner ♦ H.G. Wells ♦ Bernard Werber ♦ John A. West ♦ Robert M. Williams ♦ Jack Williamson ♦ Richard Wilson ♦ Robert Charles Wilson ♦ David Wingrove ♦ Gene Wolf ♦ Stefan Wul ♦ John Wyndham ♦ Robert F. Young ♦ George Zebrowski ♦ Roger Zelazny ♣ Marion Zimmer Bradley
* Kelaouennoù brudet
* Amazing Stories ♦ Astounding Science Fiction ♦ Astounding Stories ♦ Famous Fantastic Mysteries ♦ Fantastic Adventures ♦ Galaxy ♦ 'Planet Stories ♦ Startling Stories ♦ The Magazine of Fantasy and Science Fiction ♦ Thrilling Wonder Stories ♦ Two Complete Science-Adventure Books ♦ Unknown ♦ Weird Tales ♦ Wonder Stories
* En-dro d'an SF
* Dodennoù an SF ♦ An SF er bannoù-treset ♦ An SF er sinema ♦ Steampunk